ปลัดกระทรวงดิจิทัลเพื่อเศรษฐกิจและสังคม แจง พ.ร.บ.ไซเบอร์ ไม่ได้เปิดช่องให้ใช้อำนาจละเมิดสิทธิ์ประชาชน
ปลัดกระทรวงดิจิทัลเพื่อเศรษฐกิจและสังคม แจง พ.ร.บ.ไซเบอร์ ไม่ได้เปิดช่องให้ใช้อำนาจละเมิดสิทธิ์ประชาชนนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจกิจและสังคม (ดีอี) ชี้แจงหลังมีกระแสข่าวในสื่อโซเชียลวิพากษ์วิจารณ์ พ.ร.บ.การรักษาความมั่นคงปลอดภัยไซเบอร์ ว่าเป็นกฎหมายที่ลิดรอนสิทธิของประชาชน ว่า ขอทำความเข้าใจว่ากฎหมายฉบับนี้ไม่ได้ลิดรอนสิทธิเสรีภาพของของประชาชน เพราะเจตนารมณ์ของกฎหมาย คือ เพื่อคุ้มครองดูแลเครือข่ายสารสนเทศที่เกี่ยวข้องกับสาธารณูปโภค บริการทางการเงินและความมั่นคงของรัฐ และเจ้าหน้าที่ไม่สามารถเข้าถึงข้อมูลส่วนตัวของประชาชนได้ตามใจชอบ การจะตรวจสอบคอมพิวเตอร์จะทำได้ต่อเมื่อมีการตรวจสอบพบว่าคอมพิวเตอร์ของบุคคลนั้นเป็นต้นเหตุทำให้เกิดความเสียหายต่อระบบสารสนเทศ โดยจะต้องให้เจ้าหน้าที่ต้องขออำนาจและดุลยพินิจจากศาลพิจารณาก่อนจะดำเนินการทุกครั้งสำหรับ โครงสร้างพื้นฐานสำคัญทางสารสนเทศ ที่สำคัญของประเทศ ที่ พ.ร.บ.การรักษาความมั่นคงปลอดภัยไซเบอร์ จะเข้าไปดูแล มี 7 ด้าน อาทิ ด้านความมั่นคง เช่น ระบบทางการทหาร ระบบการควบคุมการบิน การดูแลน่านฟ้า ด้าน บริการพื้นฐานของภาครัฐที่สำคัญ เช่น ระบบตรวจคนเข้าเมือง หรือระบบอื่นๆที่กระทบกับประเทศ ด้านการเงินการธนาคาร เช่น เอทีเอ็ม และ ด้านพลังงาน เช่น ระบบไฟฟ้า และประปา